Stòras air Naidheachd Brèige



An-diugh, gheibh clann is daoine òga cothrom air barrachd fiosrachaidh bho bharrachd àiteachan na riamh roimhe. 
Tha an stòras seo air a dhealbhadh gus luchd-ionnsachaidh a chuideachadh a’ tuigsinn mar a nì iad measadh air earbsachd nan stòran a lorgas iad ann an grunn àiteachan. Faodar a chleachdadh air feadh foghlam farsaing coitcheann le gnìomhan a tha freagarrach do fiù luchd-ionnsachaidh gu math òg. Tha eòlas sòisealta a’ toirt seachad co-theacsa math airson rannsachadh agus tuigse fiosrachaidh.






Eòlasan is Builean Eòlas Sòisealta 

Tha mi a’ tuigsinn gu bheil diofar eadar seòrsaichean fianais a thaobh na h-earbsa a ghabhas cur annta, agus ’s urrainn dhomh seo a chleachdadh gus ionnsachadh mun àm a dh’fhalbh. SOC 1-01a 
Tha mi a’ tuigsinn gu bheil seòrsaichean fianais eadar-dhealaichte a thaobh na h-ìre gum faodar earbsa a chur annta, agus ’s urrainn dhomh seo a chleachdadh ann an ionnsachadh mu chùisean an latha an-diugh sa chomann-shòisealta.  SOC 1-15a 
’S urrainn dhomh taghadh prìomh agus dàrna stòrasan airson tachartasan san àm a dh’fhalbh a rannsachadh. SOC 2-01a
’S urrainn dhomh fianais a thaghadh airson cùisean sòisealta, poilitigeach agus eaconamach an latha an-diugh a rannsachadh. SOC 2-15a
’S urrainn dhomh m’ eòlas air àm ann an eachdraidh a chleachdadh airson 
fianais a mhìneachadh agus airson beachd fiosraichte a thoirt seachad. 
SOC 3-01a

’S urrainn dhomh diofar mhapaichean agus shiostaman fiosrachaidh cruinn-eòlais a chleachdadh gus co-dhùnaidhean a thional, a mhìneachadh agus a chur an cèill, agus ’s urrainn dhomh raon fheartan a lorg ann an Alba, san Rìoghachd Aonaichte, san Roinn Eòrpa agus san t-saoghal mhòr. SOC 3-14a
’S urrainn dhomh m’ eòlas mu chùisean sòisealta, poilitigeach agus eaconamach an latha an-diugh a chleachdadh gus fianais a mhìneachadh agus beachd fiosraichte a chur air adhart. SOC 3-15a

Bruidhinnidh mi mun ìre gu bheil buaidh aig m’ fhiosrachadh air mo roghainnean 
agus air mo cho-dhùnaidhean. SOC 3-17b






Slatan-tomhais Eòlas Sòisealta 

· Comharrachadh an diofar eadar stòr a tha nas earbsaich agus nach eil cho earbsach.

· Comharrachadh stòr a tha earbsach agus stòr nach eil.

· Cleachdadh ciad is dàrna stòr fianais ann an rannsachadh mun àm a dh’fhalbh.

· Taghadh fianais iomchaidh agus ga cleachdadh airson cùis shòisealta, phoilitigeach no eaconamach a rannsachadh.

· Dèanamh coimeas eadar raon de chiad is dàrna stòr fianais gus co-dhiù trì co-dhùnaidhean dligheach a thaisbeanadh mu àm eachdraidheil.

· Ath-sgrùdadh co-dhiù dà stòr grafaigeach sìmplidh gus fiosrachadh eadar-mhìneachadh agus tighinn gu co-dhùnadh, mar eisimpleir, mapa no graf. 

· Ath-sgrùdadh stòran bunasach fianais leithid phàipearan-naidheachd no suirbhidhean air an cleachdadh ann an argamaidean mu chùisean an latha an-diugh, airson beachd dligheach a chumadh. 

· Comharrachadh co-dhiù trì stòran fiosrachaidh aig a bheil buaidh air na dòighean sa bheil e/i ga f(h)iosrachadh.

· Toirt co-dhiù dà bheachd dligheach air na dòighean sam faod roghainnean is co-dhùnaidhean a bhith fo bhuaidh taobhaidh no aibhseachaidh.

Goireasan

Chan eil na goireasan seo uile freagarrach don luchd-ionnsachaidh as òige. Bu chòir do luchd-teagaisg an-còmhnaidh dèanamh cinnteach gu bheil na làraich-lìn iomchaidh mus cleachdar iad.

BBC Newsround: https://www.bbc.co.uk/newsround/38906931
BBC: https://www.bbc.com/news/entertainment-arts-38636042
CBBC: https://www.bbc.co.uk/cbbc/quizzes
IFLA: https://www.ifla.org/publications/node/11174 le postair an-asgaidh.
Cracked 5 Fake Stories: http://www.cracked.com/article_20293_5-clearly-fake-news-stories-media-told-you-were-true.html
The Social Historian: https://www.thesocialhistorian.com/fake-news/

Urras Litearrachd: https://literacytrust.org.uk/resources/fake-news-and-critical-literacy-resources/

Townhall: https://townhall.com/columnists/johnhawkins/2016/12/10/the-7-worst-examples-of-fake-news-from-the-mainstream-media-n2257896

Colaiste Coimhearsnachd Austin: https://sites.austincc.edu/student-skills-workshops/critical-reading/what-makes-information-reliable/

Molaidhean air Gnìomhan: Ciad Ìre
Buinidh na h-eòlasan agus builean anns an ìre sa do “dh’earbsachd” ann an dà raon:

Stòran eachdraidheil, leithid, mar eisimpleir, leabhraichean, dealbhan-camara, litrichean, pàipearan-naidheachd, làraich-lìn.
An toiseach, rannsaich am bun-bheachd ‘earbsa’. Dh’fhaodadh luchd-ionnsachaidh dealbh a tharraing no faclan a sgrìobhadh gus tuairisgeul a thoirt air cuideigin nam beatha sa bheil earbsa aca.

An uair sin feuch ri coimeas is iom-sgaradh a dhèanamh le diofar stòran:
· Dealbhan is aithrisean naidheachd mu Uilebheist Loch Nis http://www.nessie.co.uk/ , https://www.mirror.co.uk/all-about/loch-ness-monster

· Fosailean/Dìneasairean san Eilean Sgitheanach https://www.theskyeguide.com/see-and-do-mainmenu-35/27-natural-wonders/174-dinosaurs-at-staffin https://www.bbc.co.uk/news/uk-scotland-highlands-islands-43620237
· Blàthachadh na Cruinne http://news.bbc.co.uk/cbbcnews/hi/find_out/guides/world/global_warming/newsid_1575000/1575441.stm

Naidheachdan làithreach, dh’fhaodadh seo buntainn ri sgeul sam bith ga aithris air, mar eisimpleir, Newsround/First News.

· Dè th’ ann an naidheachd? – Gnìomh paidhir: bidh sgoilearan a’ tarraing pàipear suiteis air duilleag pàipeir A3 (aon duilleag gach paidhir) Bidh gach sgoilear fa leth a’ sgrìobhadh am beachdan air gach ceann den phàipear suiteis. Bu chòir dhaibh an uair sin bruidhinn air am beachdan agus anns a’ mheadhan bu chòir dhaibh am beachdan air “Naidheachd” a sgrìobhadh. Dh’fhaodadh tu sgaradh a dhèanamh a rèir faid/cuspairean mìneachaidh.

· Ceisteachain CBBC. Tha mòran cheisteachain ann a tha ceart/ceàrr https://www.bbc.co.uk/cbbc/quizzes agus dh’fhaodadh luchd-ionnsachaidh bruidhinn mu ciamar a bhios iad a’ dèanamh co-dhùnadh, agus cò às a gheibh iad fiosrachadh.

· Gnìomh paidhir – gnìomh structarail le stòran earbsach/neo-earbsach (agus feadhainn a bhios nam measgachadh!) Clò-bhuail grunn shuaicheantasan/tàidhlichean app m.e. Facebook, You Tube, BBC, STV, National Geographic, caochladh tàidhlichean app phàipearan-naidheachd – faodaidh na sgoilearan sgaradh a dhèanamh eatarra a’ cruthachadh liosta de stòran naidheachd a sheallas cò an fheadhainn a tha earbsach is cò nach eil.  

· Stèidhichte air stòrasan bhon Urras Litearrachd. https://literacytrust.org.uk/resources/fake-news-and-critical-literacy-resources/

Rannsachadh ann am paidhrichean no buidhnean beaga (an urra ri aois is ìre) – a. Dèan liosta de Chompanaidhean Naidheachd Creideasach, b. fìor sheòlaidhean làraich-lìn, c. lorg naidheachd bho 2 no 3 stòran eadar-dhealaichte, d. dèan liosta de na seòrsaichean eòlaiche a dh’fhaodas beachd a thoirt seachad m.e. dotair, creag-eòlaiche, neach-saidheans, e. dèan liosta de na seòrsaichean bhuidhnean a dh’fhaodas barrachd fiosrachaidh a thoirt seachad m.e. làrach-lìn/iris speisealta. Dh’fhaodadh luchd-ionnsachaidh coimeas agus iom-sgaradh a dhèanamh eadar alt/sgeulachd naidheachd a th’ air a dheagh sgrìobhadh agus fear nach eil. Bu chòir 4 eisimpleirean a thoirt seachad bho gach teacsa gus taic a thoirt don bheachd aca.

· Nì sgoilearan liosta-sgrùdaidh/ cairt-cuimhneachaidh (ICT) airson co-dhùnadh a bheil rudeigin fìor no nach eil.

[bookmark: page4]
Molaidhean airson Ghnìomhan: Dàrna Ìre
Dh’fhaodadh luchd-ionnsachaidh:

· Obair ann am buidhnean de thriùir no ceathrar. Bu chòir dhaibh smaoineachadh air trì rudan as urrainn dhaibh innse don bhuidheann aca. Bu chòir dhà a bhith fìor agus aon a bhith breugach. Dh’fhaodadh a’ bhuidheann an uair sin co-dhùnadh a dhèanamh eatorra air dè a tha fìor agus dè a tha breugach.
Às dèidh dhaibh uile turna a ghabhail ag innse nan trì rudan aca, bu chòir dhaibh bruidhinn mu na leanas:
- dè a chuidich iad gus an co-dhùnadh a dhèanamh?
- dè na rudan a bhios iad a’ toirt fa-near mar as trice nuair a bhios iad a’ co-dhùnadh a bheil rudeigin no cuideigin earbsach? 

· Tagh cuspair, mar eisimpleir, Atharrachadh Clìomaid. Dh’fhaodadh luchd-ionnsachaidh beachdachadh air na stòran a dh’fhaodadh iad cleachdadh gus faighinn a-mach mun chuspair aca, m.e. pàipearan-naidheachd, naidheachdan tbh, làraich-lìn, leabhar mòr-eòlais. Ann am buidheann tagh stòr an duine airson sgrùdadh, agus dèan co-dhùnadh mu cho earbsach ’s a tha gach fear. Bu chòir dhaibh an uair sin cùis a chur don chòrr den bhuidhinn a’ mìneachadh a’ cho-dhùnaidh aca. 





Molaidhean airson Ghnìomhan: Treas Ìre
 Faodar staitistigs a chleachdadh ann an grunn dhòighean. Aig amannan faodar an cleachdadh airson taic a thoirt do gach taobh de dh’argamaid.

 Dh’fhaodadh luchd-ionnsachaidh:
· Èisteachd ri sreath rèidio a’ BhBC ‘More or Less’ mu staitistigs: https://www.bbc.co.uk/programmes/b093hf8v,  prògram air Tubaistean Nàdarra, agus na ceistean gu h-ìosal a fhreagairt.

- Dè tha an neach-èisteachd ag ràdh a thachair don àireamh de thubaistean nàdarra?
[bookmark: _GoBack]- Cò às a thàinig an dàta an toiseach air an tug na Dùthchannan Aonaichte luaidh?
- Dè an tùs stòr bhon tàinig an dàta?
- Cia mheud dùthaich a thathas a’ cleachdadh anns a’ chruinneachadh dàta?
- Dè na trì slatan-tomhais a thathas a’ cleachdadh ann a bhith a’ tional an dàta?
- Eadar dè na bliadhnaichean a chaidh an àireamh de thubaistean nàdarra an-àirde ceithir uiread?
- Dè na h-adhbharan a thathas a’ toirt seachad airson àrdachadh ann an tubaistean nàdarra?
- Dè thachair don àireamh de thubaistean nàdarra anns na 5 bliadhna a dh’fhalbh?
- Dè a dh’fhaodadh tu a dhèanamh gus staitistig nach eil thu cinnteach mu dheidhinn a sgrùdadh? 

Dh’fhaodadh luchd-ionnsachaidh èisteachd ris an dàrna earrann den phrògram agus smaoineachadh air mar a chaidh na staitistigs a chleachdadh sa chùis seo. An deach an cleachdadh gu ceart no an deach an atharrachadh gus a bhith freagarrach don argamaid? Sgrìobh geàrr-chunntas den chùis agus mar a chaidh na staitistigs a chleachdadh. Dè an stòr eile a dh’fhaodadh luchd-ionnsachaidh a chleachdadh gus a bhith a’ dearbhadh a’ chleachdaidh seo de na staitistigs. 
